Pitts Special
„Pitts Special“ (gamykliniai pavadinimai S-1 ir S-2) – JAV aviakonstruktoriaus Kurčio Pitso (angl. Curtis Pitts) sukurta lengvų akrobatinių biplanų serija. Pirmajam skrydžiui pakilę 1944 m. šie orlaiviai, ypač septintajame ir aštuntajame dešimtmečiuose rodė gerus rezultatus pasaulinėse akrobatinio skraidymo varžybose ir net XXI a. pradžioje išlieka konkurencingi žemesnių aviacijos akrobatikos kategorijų varžybose.